*„Proiect cofinanțat din Fondul Social European prin Programul Operațional Capacitate Administrativă”*

**Anunț selecție experți proiect SIPOCA 9**

1. **INFORMAȚII GENERALE:**

 Școala Națională de Studii Politice și Administrative (SNSPA) implementează, în calitate de partener al Ministerului Dezvoltării Regionale și Administrației Publice (MDRAP), proiectul „*Consolidarea cadrului pentru creșterea calității serviciilor publice și pentru sprijinirea dezvoltării la nivel local (SPC) cod – SIPOCA 9*”. Proiectul este cofinanțat din Fondul Social European (FSE) prin Programul Operațional Capacitate Administrativă (POCA), axa prioritară 1: Administrație publică și sistem judiciar eficiente - Obiectivul specific 1.1: Dezvoltarea și introducerea de sisteme și standarde comune în administrația publică ce optimizează procesele decizionale orientate către cetățeni și mediul de afaceri, în concordanță cu SCAP.

1. **REZULTATELE** așteptate ale proiectului sunt:
* Analiza situației existente din perspectiva serviciilor publice furnizate/prestate de administrația publică;
* Metodologia de elaborare a standardelor de calitate și de cost pentru servicii publice descentralizate dezvoltată și aplicarea acesteia în vederea elaborării de propuneri de standarde de calitate și, după caz, de cost, pentru 2 domenii de servicii publice;
* Propuneri de standarde de calitate și, după caz, de cost pentru  servicii publice descentralizate;
* Metodologia de evaluare și monitorizare a capacității administrative a unităților administrativ-teritoriale;
* Sistem de monitorizare și evaluare a standardelor de calitate și cost și a capacității administrative a unităților administrativ-teritoriale.

**3. DURATA PROIECTULUI**: 36 luni (17 martie 2016 – 16 martie 2019)

**4. BUGETUL PROIECTULUI**: valoare totală: 37.138.773,25 lei, din care 31.208.453,94 lei reprezintă cofinanțarea FSE

**5. INFORMAȚII DESPRE PROCEDURA DE SELECȚIE A EXPERȚILOR NECESARI PENTRU REALIZAREA ACTIVITĂȚILOR DIN PROIECT**

***5.1. Generalități.***

Conform cererii de finanțare, activitățile care vor conduce la realizarea rezultatelor mai sus menționate, se vor realiza prin utilizarea de experți individuali, selectați de SNSPA, pentru realizarea activităților conform secțiunii *„6.4. REZULTATE, ACTIVITĂȚI ȘI INDICATORI DE PROIECT*” din cererea de finanțare, în baza unei metodologii interne de selecție de experți elaborată la nivelul SNSPA și aprobată de liderul de parteneriat - MDRAP.

Începând cu data de 26.09.2016 până la data de 30.09.2016, derulăm o nouă rundă de selecție de experți în vederea implementării activităților asociate îndeplinirii rezultatelor proiectului, conform anexelor prezentului anunț.

***5.2. Documente necesare depunerii candidaturii:***

* CV format Europass semnat pe fiecare pagina, în original (CV-ul trebuie să conțină obligatoriu date de contact valide –adresa de e-mail și număr de telefon);
* Copie CI/BI candidat (semnată de candidat);
* Documente doveditoare ale studiilor și experienței/expertizei declarate în CV (copii ale diplomelor de studii, adeverințe de lucru, recomandări, alte documente doveditoare - certificate conform cu originalul).

În cazul în care documentele mai sus menționate sunt transmise prin e-mail, acestea vor fi scanate cu toate semnăturile solicitate.

***5.3. Modalitatea de depunere a candidaturii:***

- *personal la sediul SNSPA, str. Povernei, nr 6, etaj 1, camera 113-115;*

*- pe e-mail la adresa: sipoca9@snspa.ro*

**Data limită de depunere a candidaturii**: 12.10.2016, ora 12.00.

Candidaturile transmise (atât în format hârtie, la sediul SNSPA, cât și pe e-mail la adresa *sipoca9@snspa.ro**)* după data limită (zi și oră), precum și cele incomplete vor fi respinse.

Persoanele deja selectate pe poziții de expert în cadrul aceluiași proiect pentru activități a căror implementare se suprapun (chiar și parțial) cu una dintre activitățile prezentate mai jos nu vor fi luate în considerare, eventualele candidaturi ale acestora fiind respinse.

***5.4. Interviul***

În urma analizei CV-urilor și a documentelor suport, candidații care nu îndeplinesc condițiile solicitate prin anunț vor fi respinși. Candidații ale căror CV-uri și documente suport îndeplinesc condițiile prevăzute în anunțul de selecție vor fi invitați la un interviu cu experți ai echipei de management de proiect și membrii comisiei de selecție în vederea probării experienței/expertizei menționate în CV-uri.

Dacă în urma interviului, expertul probează experiența/expertiza menționată în CV și documentele suport, iar dacă expertul este singurul candidat pe poziție, acesta va fi selectat pentru ocuparea poziției din anunțul de selecție.

Dacă în urma derulării interviului, expertul candidat nu poate să probeze experiența/expertiza menționată în CV, comisia își rezervă dreptul de a respinge candidatura acestuia consemnând acest lucru într-un proces verbal.

Candidații vor fi informați prin e-mail despre rezultat admis/respins.

***5.5. Selecția finală***

În cazul în care, pentru aceeași poziție prezentată în anunțul de selecție, s-au înscris mai mulți experți care au îndeplinit condițiile prevăzute în cadrul etapelor 1 și 2, aceștia vor fi departajați utilizând următoarele criterii și punctaje aferente:

• Experiența profesională

 0-2 ani - 5 pct

 2-4 ani – 10 pct

 4-6 ani – 15 pct

 6-8 ani – 20 pct

 Peste 10 ani – 50 pct

• Experiența în activități similare cu cele presupuse de postul pentru care candidează

 0-2 ani - 5 pct

 2-4 ani – 10 pct

 4-6 ani – 15 pct

 6-8 ani – 20 pct

 Peste 10 ani – 50 pct

• Experiența în proiecte finanțate prin programe europene

 1 proiect finanțat – 10 pct

 2 proiecte finanțate– 15 pct

 Peste 2 proiecte finanțate – 20 pct

• Limba străină de circulație internațională (engleză, franceză, spaniolă sau germană)

 Nivel începător – 20 pct

 Nivel mediu – 30 pct

 Nivel avansat probat prin certificări/studii în altă limbă decât cea maternă – 50 pct

**Candidatul care va obține punctajul cel mai ridicat va fi declarat admis.**

***5.6. Contestații***

Experții declarați respinși vor avea posibilitatea de a depune contestație în cel mult 3 zile lucrătoare de la data primirii mesajului de informare.

Contestațiile vor fi analizate de comisia de evaluare, rezultatul va fi consemnat într-un proces verbal și adus la cunoștință expertului prin e-mail.

***6. Termeni de referință pentru selecția experților***

Pozițiile care fac obiectul procedurii de selecție sunt următoarele.

|  |  |  |  |
| --- | --- | --- | --- |
| **Nr crt.** | **Denumire poziție** | **Număr poziții** | **Descriere activitate și cerințe poziție** |
| 1 | Expert pentru asigurarea expertizei necesare realizării activităților aferente atingerii Rezultatului 1 – Activitatea 1.2. „Analiza cadrului legislativ și instituțional pentru furnizarea/prestarea serviciilor publice la nivelul administrației publice” | **1** | Anexa 1 |
| 2 | Expert pentru asigurarea expertizei necesare realizării activităților aferente atingerii Rezultatului 5 - Activitatea 5.5 – „Elaborarea instrumentului informatic propriu-zis” | **2** | Anexa 2 |

***Anexa 1- Termeni de referință (ToR) experți „Analiza cadrului legislativ și instituțional pentru furnizarea/prestarea serviciilor publice la nivelul administrației publice”***

*Denumire poziție: Expert Analiza cadrului legislativ și instituțional pentru furnizarea/prestarea serviciilor publice la nivelul administrației publice*

*Număr pozitii: 1*

*Perioada estimată pentru derularea activității: de la semnarea contractului până la 16.01.2017*

*Descriere activitate-atribuții:*

Această activitate are ca scop elaborarea analizei cadrului legislativ și instituțional pentru furnizarea/prestarea serviciilor publice la nivelul administrației publice prin:

* identificarea și analizarea actelor normative emise de autorități publice centrale care reglementează furnizarea/prestarea serviciilor publice din România (atât la nivel central, cât și la nivel local) în vederea clarificării rolurilor, competenţelor și atribuțiilor autorităților și instituţiilor publice în prestarea/furnizarea serviciilor publice conform prevederilor legale;
* identificarea standardelor de prestare a serviciilor publice, în cazul în care sunt cuprinse în legislația în vigoare;
* actualizarea și detalierea listei competențelor și atribuțiilor exercitate de către autoritățile și instituțiile publice în ceea ce privește serviciile publice incidente domeniilor lor de activitate, avându-se în vedere, în principal, actualizarea competențelor (exclusive, partajate, delegate) prevăzute în Legea cadru a descentralizării nr. 195/2006, cu focus pe nivelul administrativ adecvat pentru furnizarea serviciilor publice, inclusiv cu recomandări privind redistribuirea competențelor, dacă este cazul;
* evidențierea eventualelor cazuri de vid legislativ sau paralelism în reglementare;
* gruparea serviciilor publice prestate la nivelul administrației publice centrale și locale din România în domenii de servicii publice;
* corelarea, în colaborare cu experții contractați pentru atingerea Rezultatului 2 a informațiilor din cadrul celor 2 rezultate;
* realizarea analizei finale cu privire la cadrul legislativ și instituțional pentru furnizarea/prestarea serviciilor publice la nivelul administrației publice, inclusiv cu reprezentări grafice care să faciliteze înțelegerea modului efectiv de furnizare/prestare a serviciilor publice la nivelul administrației publice; analiza finală va include și eventuale recomandări de îmbunătățire a cadrului legislativ și instituțional privind furnizarea/prestarea serviciilor publice.

*Cerințe/competenţe necesare (fără a se limita la):*

* Studii superioare;
* Vechime în muncă - minim 5 ani;
* Cunoașterea sistemului de administrație publică centrală și locală;
* Experiență de lucru în domeniul economie/finanțe;
* Experiență similară în realizarea de analize legislative;
* Experiență în elaborarea de studii/analize/ghiduri pentru administrația publică;
* Experiență de lucru în proiecte finanțate din fonduri externe nerambursabile pentru administrația publică prin implicare în minim 2 astfel de proiecte.

*Constituie avantaje:*

* Studii juridice;
* Limba engleza la nivel avansat;
* Experiență la nivel național, și/sau internațional, ca angajat al unei autorități publice centrale sau locale sau ca și consultant pentru administrația publică și/sau alte domenii conexe, cu precădere în implementarea de procese de descentralizare (consolidarea capacității instituționale a administrațiilor locale, atribuirea competențelor între autoritățile locale și administrația centrală), servicii publice, finanțe publice, sectorul public, elaborare de politici publice, monitorizare și/sau supervizare, implementare.

*Abilități:*

* Capacitate de lucru în echipă;
* Orientare spre rezultate și atingerea obiectivelor în termenele prevăzute;
* Capacitate de analiză și sinteză.

***Anexa 2 - Termeni de referinta (ToR)*** *„Experți pentru realizarea activității 5.5 - Elaborarea instrumentului informatic propriu-zis”*

*Denumire pozitie:„Experți pentru realizarea activității 5.5 - Elaborarea instrumentului informatic propriu-zis”*

*Perioada estimata pentru derualrea activitatii: de la semnare contract și pana la 17.01.2019*

*Numar pozitii: 2*

*Descriere activitate-atributii*

Principalele atributii vor fi legate de :

1. **Dezvoltarea platformei de colectare a datelor din unitățile administrativ-teritoriale**

Platforma va asigura colectarea datelor două runde naţionale (mai întâi in 2 domenii de servicii intr-o etapa pilot plus capacitatea administrativă, iar apoi alte 7 domenii de servicii), ulterior platforma va fi actualizată pentru a putea permite viitoarele procese de colectare/actualizare a datelor.

Pașii ce trebuie urmăriți vor fi:

* Stabilirea cerintelor infrastructurii hardware, instalarea si configurarea aplicatiilor necesare in colaborare cu echipa proiectului,
* Proiectarea platformei de colectare si a bazei de date aferente pe baza specificatiilor si designului elaborate de celelate echipe din proiect,
* Interconectarea cu alte sisteme pentru transferul si sincronizarea informatiilor necesare colectarii (nomenclatoare, transfer date colectate prin alte sisteme etc),
* Dezvoltarea modulelor administrative si de securitate ale platformei (autentificare securizata, tipuri de utilizatori cu acces diferentiat la modulele platformei, protectii pentru securizarea tranzactiilor, logarea tuturor actiunilor utilizatorilor etc),
* Dezvoltarea interfețelor de colectare personalizate pe domenii, (platforma va fi alimentată cu date de către personalul  UAT din România, prin completarea unor chestionare online, iar accesul la aceste chestionare online va fi limitat/controlat pentru a asigura securitatea datelor),
* Implementarea modulelor de validare automată a datelor colectate
* Generarea de interfețe de raportare statice si dinamice,
* Dezvoltarea modulelor care permit încărcarea de documente justificative și referințe despre datele încărcate de către personalul UAT, cu posibilitatea semnării electronice a documentelor,
* Dezvoltarea componentelor de versionare a datelor (pentru a putea face analize comparative

între perioade de timp diferite) etc.

* Implementarea politicilor de backup al bazei de date care contine informatiile colectate,
* Expunerea surselor primare de nomenclatoare identificate, in sprijinul initiativei Cancelariei Primului Ministru pentru date deschise in administratia publica, initiativa [www.data.gov.ro](http://www.data.gov.ro),

1. **Dezvoltarea sistemelor de vizualizare şi de analiză a datelor**

Această componentă transpune datele integrate in alte activitatii ale proiectului si datele colectate prin platforma dezvoltata in cadrul proiectului în vizualizări intuitive și analize statistice, geografice, personalizate pe domenii si tipuri de servicii, transpunere care va realiza un tablou de bord al serviciilor publice pe domenii, tablou care va sustine fundamentarea politicilor publice în aceste domenii.

Sistemele de analiză şi de vizualizare a datelor asigură baza de dovezi necesare elaborării propunerilor de standarde de calitate și, după caz, de cost (putând fi utilizate, mai general, pentru fundamentarea altor politicilor publice în domeniile relevante).

Platforma va oferi decidenţilor analize statistice pentru seturile de indicatori de monitorizare şi de evaluare stabiliţi în proiect, precum şi reprezentări vizuale ale relaţiilor dintre indicatori şi – acolo unde este cazul – ale evoluţiei indicatorilor în timp.

Sistemele de vizualizare si de analiza a datelor vor fi dezvoltate tinand cont de facilitati de actualizare automata a interfetelor, pe masura ce sunt actualizate datele de la nivel central si local.

1. **Dezvoltarea componentei de acces public al cetăţenilor la o serie de informații privind unitățile administrativ-teritoriale în vederea evaluării calităţii serviciilor publice locale**.

Această componentă se constituie într-o platformă de tip reţea socială, în care, pe de o parte, vor fi disponibile informaţii comparative despre unitățile administrativ-teritoriale, și în care, pe de altă parte, cetăţenii pot exprima opinii şi sugestii privind calitatea serviciilor.

Pasii ce trebuie urmariti vor fi:

* Proiectarea, dezvoltarea si implementarea interfetelor de vizualizare a UAT-urilor pe baza specificatiilor si designului elaborate de celelate echipe din cadrul proiectului,
* Integrarea de analize descriptive sau comparative, pe baza informatiilor colectate prin platforma dezvoltata in cadrul celorlate activitatii ale proiectului,
* Dezvoltarea si implementarea modului de feedback din partea cetatenilor,
* Implementarea unui instrument de analiza semantica pentru a analiza feedback-ul cetatenilor cu privire la calitatea si accesibilitatea serviciilor publice.

*Cerinte/competenţe necesare (fara a se limita la)*

* Studii superioare absolvite cu diplomă de licenţă sau echivalentă
* Vechime in muncă - minim 1 an
* Experienţă în dezvoltarea de aplicaţii web - minim 1 an
* Cunoştiinţe avansate PHP:
	+ programare structurată (algoritmică)
	+ OOP (Object Oriented Programming) model PHP
	+ Cunoaşterea în profunzime a limbajului din punct de vedere al librăriilor
	+ Experienţa cu proiecte mari (50.000+ linii cod) constituie un avantaj
* Cunoştiinţe avansate MySQL/SQL Server:
	+ SQL + proceduri stocate
	+ Optimizare (indecsi, analiză offline)
	+ Backup (instrumente standard, scripturi)
* Cunostiinţe Java (limbaj, librării standard) şi medii de dezvoltare (maven, ant, eclipse)
* Cunoştiinţe Javascript:
	+ Model obiectual
	+ Compatibilitate cu diferite browsere
	+ AJAX sau AJAX like
* Aplicaţii de management al codului SVN, CVS
* HTML 4.0, 5.0, XHTML
* CSS 2,3
* Cunoştiinţe proiectare / implementare arhitecturi web (constituie un avantaj):
	+ Design aplicaţii web (HA, master-master, webserver / database proxing)
	+ Integrarea cu Apache, Nginx, LightHTTPD etc
	+ Configurare web-server Linux, bash scripting
* Experienta de lucru in proiecte
* Limba straina de circulatie internationala constitui un avantaj
* Disponibilitate de lucru peste programul stabilit
* Capacitate de lucru in echipa